Správa k cestovnému príkazu V.Gábriša - Národný výstup na Kriváň.

Dňa 19.8.2016 som poobede dorazil do ATC v Račkovej doline, kde bolo miesto otvorenia národného výstupu. O 17.30hod sa program začal príhovormi hlavných usporiadateľov : zástupcu mesta Vysoké Tatry, mesta Liptovský Mikuláš, zástupca Matice Slovenskej , zástupcu Sekcie Pešej turistiky KST a obce Pribylina. Nasledoval kultúrny program a po ňom malé stretnutie so starostom obce Pribylina.

V sobotu ráno prišiel autobus , ktorý nás ( účastníkov výstupu) odviezol na východzie miesto Tri studničky. Počasie bolo nádherné, zástupy ľudí na chodníku. O 11.00hod sa zaspievaním hymny Slovenskej republiky otvorilo privítanie účastníkov výstupu .Nasledoval príhovor zástupcu Matice Slovenskej a po ňom príhovor delegáta VV KST Vladimíra Gábriša. Delegát mesta Vysoké Tatry sa ospravedlnil(dovolenka). Po zaspievaní " Kto za pravdu Horí..." bol oficiálny program ukončený.

O 17.00hod autobus priviezol účastníkov výstupu späť do ATC , kde sa o 17.30hod začalo ukončenie podujatia. Moderoval starosta obce Pribylina, predseda Sekcie pešej turistiky KST p.Jindro Racek vyhodnotil celé podujatie a vyslovil veľké poďakovanie všetkým organizátorom. Veľmi pekné predstavenie - scénku o pltníkoch z Liptova predviedol ochotnícky spolok s Pribyliny. Potom nasledovalo posedenie pri táboráku a produkcii miestnej hudobnej skupiny.

Celé podujatie čo sa týka prípravy a následne priebehu malo veľmi vysokú úroveň po každej stránke.

p. Ján Kamien a všetci jeho kolegovia si zaslúžia počuť veľké" ĎAKUJEME".

 V nedeľu doobeda som sa rozlúči s domácimi organizátormi a odišiel do Bratislavy.

ATC Račkova dolina , 21.8.2016 Zapísal : Vladimír Gábriš ,delegát VV KST